|  |  |
| --- | --- |
| ГРБОВИ ЗА МЕМОРАНДУМ | Srbská republikaAutonómna pokrajina Vojvodina**Pokrajinský sekretariát vzdelávania, predpisov, správy** **a národnostných menšín - národnostných spoločenstiev**Bulvár Mihajla Pupina 16 21000 Nový SadTel: +381/21,487,4867,+381,21/487,4183,Ounz@vojvodina.gov.rs |
|  | Číslo: 128-451-559/2019-01 |  Dátum: 25. február 2019 |

Podľa článku 5 Pokrajinského parlamentného uznesenia o prideľovaní rozpočtových prostriedkov na financovanie a spolufinancovanie programových aktivít a projektov v oblasti základného a stredného vzdelávania a výchovy a študijných štandardov v Autonómnej pokrajine Vojvodine (Úradný vestník APV č. 14/15 a 10/17) a článku 24 odsek 2 Pokrajinského parlamentného uznesenia o pokrajinskej správe (Úradný vestník APV č. 37/2014, 54/2019 - i. uznesenie , 37/2016 a 29/17) , pokrajinský tajomník vypísal

**SÚBEH NA FINANCOVANIE A SPOLUFINANCOVANIE PROGRAMOV A PROJEKTOV V OBLASTI VZDELÁVANIA V AP VOJVODINE V ROKU 2019**

Pokrajinský sekretariát vzdelávania, predpisov, správy a národnostných menšín - národnostných spoločenstiev (ďalej len: sekretariát) v súlade s finančným plánom na rok 2019 prideľuje **24,338,400,00 dinárov** na programy a projekty v oblasti vzdelávania v AP Vojvodine na:

**A) FINANCOVANIE A SPOLUFINANCOVANIE PROGRAMOV A PROJEKTOV V OBLASTI PREDŠKOLSKEJ VÝCHOVY A VZDELÁVANIA V AP VOJVODINE V ROKU 2019**

Prostriedky poskytnuté Pokrajinským parlamentným uznesením o rozpočte Autonómnej pokrajiny Vojvodiny na rok 2019 na financovanie a spolufinancovanie programov a projektov na zvyšovanie kvality predškolského vzdelávania vo Vojvodine v roku 2019 dosahujú **700 000,00 dinárov.**

Tieto prostriedky sú určené na tieto priority:

1. **Modernizácia výchovno-vzdelávacej práce**

a) modernizácia vzdelávaco-výchovnej práce prostredníctvom inovácie a kreativity všetkých účastníkov,

b) odborný rozvoj personálu (pre nevyvinuté a výrazne nevyvinuté jednotky miestnej samosprávy podľa unikátneho zoznamu vyvinutosti regiónov a jednotiek miestnej samosprávy).

1. **Podporovanie inkluzívne j výchovy a vzdelávania**

a) sociálne začlenenie a podpora detí s poruchami v rozvoji a zdravotným postihnutím a detí zo sociálne citlivých skupín,

b) podpora detí s výnimočnými schopnosťami, rozvoj talentov v súlade s ich vzdelávaco-výchovnými potrebami.

1. **Podporovanie multikultúrnosti/medzikultúrnosti a tradície, materinského jazyka príslušníkov národnostných menšín - národnostných spoločenstiev** - vytváranie podmienok pre vzájomné spoznávanie sa a získavanie vedomostí o histórii, kultúre a tradícii detí príslušníkov rôznych národnostných menšín - národnostných spoločenstiev.

Príjemcami, ktorí majú právo zúčastniť sa na prideľovaní finančných prostriedkov, sú jednotky územnej samosprávy na území AP Vojvodiny v mene inštitúcií predškolskej výchovy a vzdelávania na území AP Vojvodiny, ktoré založil Srbská republika, autonómna pokrajina a jednotka miestnej samosprávy.

**KRITÉRIÁ PRIDEĽOVANIA FINANČNÝCH PROSTRIEDKOV**

Kritériá prideľovania finančných prostriedkov podľa Pravidiel o prideľovaní rozpočtových prostriedkov na financovanie a spolufinancovanie programov a projektov v oblasti predškolskej výchovy a vzdelávania v Autonómnej pokrajine Vojvodiny sú:

1. odpoveď na tému programu / projektu,
2. vplyv navrhovaného programu / projektu,
3. kompetencie navrhovateľa a predchádzajúce skúsenosti.

**SPÔSOB APLIKOVANIA**

Žiadosť o pridelenie finančných prostriedkov sa predkladá na jedinečnom súbehovom formulári sekretariátu. **Jedna miestna samospráva môže predložiť najviac dve prihlášky alebo sa môže uchádzať na súbehu až o dva programy / projekty.**

**Neúplné prihlášky, neskoré prihlášky, neoprávnené prihlášky (prihlášky podané zo strany osôb, ktoré sú neoprávnené a subjektov, ktoré sa neurčili súbehom), prihlášky, ktoré sa nevzťahujú na súbehom identifikované použitie, prihlášky týkajúce sa obstarania alebo údržby zariadení vo funkcii realizácie projektu, prihlášky užívateľov, ktorí v minulosti nezdôvodnili pridelené finančné prostriedky prostredníctvom finančných a naratívnych správ, prihlášky užívateľov, ktorí naratívnu/ finančnú správu o realizácii programov / projektov z predchádzajúceho súbehového obdobia nedodali v plánovaných lehotách, programy, resp. projekty, ktoré nemôžu byť prevažne realizované v priebehu bežného rozpočtového roka, sa nebudú rozoberať.**

**Ďalšie informácie o súbehu môžete získať v sekretariáte na telefónnom čísle 021/487 4819.**

**B) FINANCOVANIE A SPOLUFINANCOVANIE PROGRAMOV A PROJEKTOV V OBLASTI ZÁKLADNÉHO A STREDOŠKOLSKÉHO VZDELÁVANIA V AP VOJVODINE V ROKU 2019**

Prostriedky zabezpečené Pokrajinským parlamentným uznesením o rozpočte Autonómnej pokrajiny Vojvodiny na rok 2019 na financovanie a spolufinancovanie programov a projektov v oblasti základného a stredoškolského vzdelávania v AP Vojvodine v roku 2019 sú vo výške **14 578 400,00 dinárov.**

**ROZVRHNUTIE PROSTRIEDKOV**

1. **Pre inštitúcie základného a stredoškolského vzdelávania a regionálne centrá pre profesionálny rozvoj zamestnancov vo vzdelávaní**

a) pre programy a projekty základného vzdelávania - **6 240 000,00 dinárov,**

b) pre programy a projekty stredoškolského vzdelávania - **3 295 400,00 dinárov,**

1. **pre zduženia**

a) pre programy a projekty na úrovni základného vzdelávania - **2 648 000 , 00 dinárov,**

b) pre programy a projekty na úrovni stredoškolského vzdelávania - **2 395 000,00 dinárov.**

Právo zúčastniť sa súbehu majú ustanovizne základného a stredoškolského vzdelávania na území AP Vojvodiny založené Srbskou republikou, autonómnou pokrajinou alebo miestnou samosprávnou jednotkou a regionálnymi centrami pre profesionálny rozvoj zamestnancov vo vzdelávaní s ústredím na území AP Vojvodiny, ako aj združenia so sídlom na území AP Vojvodina, ktoré určili aktivity v oblasti vzdelávania ako jeden z cieľov združenia štatútom.

Tieto prostriedky sú určené na tieto priority:

1. **Modernizácia vzdelávaco-výchovných prác**

a) modernizácia vzdelávaco-výchovnej práce prostredníctvom inovácie a kreativity všetkých účastníkov,

b) odborný rozvoj personálu (pre nevyvinuté a výrazne nevyvinuté jednotky miestnej samosprávy podľa jednotného zoznamu vyvinutosti regiónov a jednotiek miestnej samosprávy).

c) medializácia vzdelávania s cieľom poukázať na dobré príklady z praxe a súčasné trendy v oblasti vzdelávania,

1. **Prispôsobenie vzdelávania potrebám trhu práce** - zlepšenie podnikateľského ducha, rozvoj praktických a životných zručností, profesijná orientácia a kariérne poradenstvo, zvyšovanie kvality odbornej praxe,
2. **Podporovanie multikultúrnosti / medzikultúrnosti a tradície, materinského jazyka príslušníkov národnostných menšín - národnostných spoločenstiev** - vytvárať podmienky pre študentov rôznych národnostných spoločenstiev, aby sa lepšie spoznali a získavali ďalšie poznatky o histórii, kultúre a ďalších dôležitých faktoch o koexistencii, posilňovaní medzietnickej dôvery,
3. **Podporovanie inkluzívneho vzdelávania a predchádzanie predčasnému ukončeniu formálneho vzdelávania**

a) sociálne začlenenie a rozvoj žiakov (s vývojovým postihnutím, špecifickými poruchami učenia a žiakov zo sociálne citlivých skupín), ako aj predchádzanie predčasnému opusteniu formálneho vzdelávania,

b) podpora žiakov s mimoriadnymi schopnosťami, rozvoj talentov v súlade so svojimi vzdelávacími potrebami (prispôsobením spôsobov a podmienok práce, obohacovaním a rozširovaním učebného obsahu, súťažami študentov neorganizovanými Ministerstvom osvety, vedy a technologického rozvoja / medziregionálnymi, medzinárodnými)

1. **Podpora mimoškolských aktivít** - usporiadané a profesionálne usmerňovanie voľného času žiakov v mimoškolských obdobiach a počas školských prestávok prostredníctvom vzdelávacích táborov, stretnutí žiakov, sekcií, športových, vedeckých a technických, kultúrnych a iných obsahov.

**KRITÉRIÁ PRIDELENIA PROSTRIEDKOV**

Pri určovaní výšky alokačných prostriedkov platia tieto kritériá:

1. odpoveď na tému programu / projektu,
2. vplyv navrhovaného programu / projektu,
3. kompetencie navrhovateľa a predchádzajúce skúsenosti.

**SPÔSOB APLIKOVANIA**

Prihláška sa predkladá v písomnej forme na jedinečnom formulári, ktorý je uverejnený na webovej stránke sekretariátu. **Jedna právnická osoba môže predložiť až dve prihlášky** S prihláškou na súťaž sa predkladá nasledovná dokumentácia:

1. fotokópia rozhodnutia о zápise do registra v agentúre obchodných registrov pre zduženia,
2. fotokópia potvrdenia o daňovom identifikačnom čísle,

3. fotokópiu výpisu zo stanov združenia alebo zakladateľského aktu (v ktorom sa stanovuje, že ciele združenia sú realizované v oblasti špecifikovanej v súbehu), overená združením.

 **Komisia nebude rozoberať:** **neúplné prihlášky, neskoré prihlášky, neoprávnené prihlášky (prihlášky podané zo strany osôb, ktoré sú neoprávnené a subjektov, ktoré sa neurčili súbehom), prihlášky, ktoré sa nevzťahujú na súbehom identifikované použitie, prihlášky týkajúce sa obstarania alebo údržby zariadení vo funkcii realizácie projektu, prihlášky užívateľov, ktorí v minulosti nezdôvodnili pridelené finančné prostriedky prostredníctvom finančných a naračných správ, prihlášky užívateľov, ktorí naračnú/ finančnú správu o realizácii programov / projektov z predchádzajúceho súbehového obdobia nedodali v plánovaných lehotách, programy, resp. projekty, ktoré nemôžu byť prevažne realizované v priebehu bežného rozpočtového roka.**

**Ďalšie informácie týkajúce sa realizácie súbehu je možné získať telefonicky 021 / 487-4867 a 021 / 487-4183.**

**C) FINANCOVANIE A SPOLUFINANCOVANIE PROGRAMOVÝCH AKTIVÍT A PROJEKTOV NA ZVÝŠENIE KVALITY ŽIACKEHO ŠTANDARDU V AP VOJVODINE V ROKU 2019**

Prostriedky poskytnuté Pokrajinským parlamentným uznesením o rozpočte Autonómnej pokrajiny Vojvodiny na rok 2019 na financovanie a spolufinancovanie aktivít a projektov na zvýšenie kvality žiackeho štandardu v ap vojvodine
v roku 2019 sú vo výške **1 900 000,00 dinárov.** Právo zúčastniť sa súbehu majú ustanovizne študentských štandardov - domovy žiakov stredných škôl, školy s domovom žiakov, špeciálne školy so žiackymi domovmi, žiacke strediská, žiacke oddychovne a žiacke kultúrne strediská na území AP Vojvodiny založené Srbskou republikou a AP Vojvodinou.

Tieto prostriedky sú určené na:

1. organizovanie stretnutí žiackych domovov v AP Vojvodine,
2. realizáciu programov a projektov v oblasti vzdelávania, kultúry, umenia, športu,
3. realizáciu rôznych podujatí,
4. zavedenie a udržiavanie noriem HACCP a ISO v ustanovizniach žiackeho štandardu a
5. realizáciu iných programových aktivít a projektov vo funkcii zvyšovania úrovne žiackych štandardov.

**KRITÉRIÁ PRIDELENIA PROSTRIEDKOV**

Výška alokačných prostriedkov sa určuje na základe týchto kritérií:

1. význam programových aktivít alebo projektov pre rozvoj žiackych štandardov v AP Vojvodine,
2. počet účastníkov programových aktivít a projektov,
3. stupeň rozvoja jednotky miestnej samosprávy, na území ktorej sa nachádza ustanovizeň žiackeho štandardu,
4. existencia iných zdrojov financovania programových činností alebo projektov,
5. úspešná realizácia pridelených finančných prostriedkov z rozpočtu AP Vojvodiny v predchádzajúcich rokoch s predloženou správou a dôkaz o účele a legálnom využívaní rozpočtových prostriedkov,
6. že programovú činnosť a projekt možno realizovať hlavne v bežnom rozpočtovom roku.

**SPÔSOB APLIKOVANIA**

Prihláška sa predkladá v písomnej forme na jedinečnom formulári, ktorý je uverejnený na webovej stránke sekretariátu. Jedna inštitúcia predkladá iba jednu prihlášku.

Nebude sa brať do úvahy neúplné a oneskorené prihlášky.

**Ďalšie informácie týkajúce sa realizácie súbehu je možné získať telefonicky na čísle 021/487-4609.**

**B) FINANCOVANIE A SPOLUFINANCOVANIE PROGRAMOV A PROJEKTOV V OBLASTI POSILNENIA JAZYKOVÝCH KOMPETENCIÍ ŽIAKOV ZÁKLADNÝCH A STREDNÝCH ŠKÔL V AP VOJVODINE V ROKU 2019**

Prostriedky zabezpečené Pokrajinským parlamentným uznesením o rozpočte Autonómnej pokrajiny Vojvodiny na rok 2019 na financovanie a spolufinancovanie programov a projektov v oblasti posilnenia jazykových kompetencií žiakov základných a stredných škôl v AP Vojvodine v roku 2019 sú vo výške **700 000,00 dinárov, a to:** 600 000,00 dinárov pre úroveň základného vzdelania a výchovy a 100 000 diárov pre úroveň stredoškolského vzdelania a výchovy.

Právo zúčastniť sa súbehu majú základné a stredné školy na území AP Vojvodiny, ktoré založila Srbská republika, autonómna pokrajina alebo jednotka miestnej samosprávy, ktoré organizujú obvodné a medziobvodné súťaže v jazykových znalostiach (maďarský, rumunský, slovenský, rusínsky a chorvátsky) a jazykovej kultúre pre žiakov základných a stredných škôl, ktorí sa vzdelávajú v materinskom jazyku.

Prostriedky sa prideľujú na financovanie a spolufinancovanie programov a projektov v oblasti posilnenia jazykových kompetencií žiakov základných a stredných škôl v AP Vojvodine a sú určené najmä na:

* organizáciu a realizáciu obvodných a medzi obvodných súťaží v jazykových znalostiach (maďarčina, rumunčina, slovenčina, rusínčina a chorvátčina) a jazykovej kultúre pre žiakov základných škôl, ktorí sa vzdelávajú v materinskom jazyku podľa Kalendára súťaží a podujatí žiakov základných a stredných škôl Ministerstvo osvety, vedy a technologického rozvoja Srbskej republiky.

**KRITÉRIÁ PRIDELENIA PROSTRIEDKOV**

Pri rozhodovaní o pridelení prostriedkov sa bude prihliadať na nasledujúce kritériá:

1. odpoveď na tému projektu,
2. vplyv navrhovaného projektu,
3. kompetencie navrhovateľa a predchádzajúce skúsenosti.

**SPÔSOB APLIKOVANIA**

Prihláška sa predkladá v písomnej forme na jednotnom formulári, ktorý je uverejnený na webovej stránke **sekretariátu. Jedna právnická osoba môže predložiť jednu prihlášku.**

**Komisia nebude rozoberať: neúplné prihlášky, neskoré prihlášky, neoprávnené prihlášky , prihlášky, ktoré sa nevzťahujú na súbehom identifikované použitie, prihlášky týkajúce sa obstarania alebo údržby zariadení vo funkcii realizácie projektu, prihlášky užívateľov, ktorí v minulosti nezdôvodnili pridelené finančné prostriedky prostredníctvom finančných a naračných správ a prihlášky užívateľov, ktorí naračnú/ finančnú správu o realizácii programov / projektov z predchádzajúceho súbehového obdobia nedodali v plánovaných lehotách.**

**Ďalšie informácie týkajúce sa realizácie súbehu je možné získať telefonicky 021/487-4183 a 021 / 487-4867.**

 **D) FINANCOVANIE A SPOLUFINANCOVANIE OBSTARANIA VYBAVENIA PRE ZÁKLADNÉ ŠKOLY, KTORÉ MAJÚ STATUS VEREJNE UZNANÝCH ORGANIZÁTOROV AKTIVÍT FORMÁLNEHO VZDELÁVANIA DOSPELÝCH NA ÚZEMÍ AP VOJVODINY V ROKU 2019**

Prostriedky zabezpečené Pokrajinským parlamentným uznesením o rozpočte AP Vojvodiny na rok 2019 sú určené na financovanie a spolufinancovanie obstarania vybavenia pre základné školy, ktoré majú status verejne uznaných organizátorov aktivít formálneho vzdelávania dospelých na území AP Vojvodiny v roku 2019 a sú vo výške **1 900 000,00 dinárov.**

Príjemcami, ktorí majú právo zúčastniť sa na prideľovaní finančných prostriedkov, sú základné školy na území AP Vojvodiny založené Srbskou republikou, AP Vojvodinou a jednotkami miestnej samosprávy, čo majú status verejne uznaných organizátorov formálnych vzdelávacích aktivít pre dospelých, resp. majú rozhodnutie sekretariátu o plnení predpísaných podmienok na vykonávanie formálnych základných vzdelávacích aktivít pre dospelých.

Pri obstarávaní zariadenia je užívateľ povinný konať v súlade s ustanoveniami Zákona o verejnom obstarávaní (Úradný vestník RS č. 124/12, 14/15 a 68/15).

**KRITÉRIÁ PRIDELENIA FINANČNÝCH PROSTRIEDKOV**

Kritériá prideľovania sú:

1. význam plánovanej investície do zariadení s cieľom zvýšiť kvalitu a modernizovať výkonnosť výučby,
2. potreba vybavenia na organizáciu výučby,
3. počet žiakov v škole - počet koncových užívateľov,
4. stupeň rozvoja jednotky miestnej samosprávy, na území ktorej sa nachádza vzdelávacia ustanovizeň,
5. existencia iných zdrojov financovania obstarania vybavenia,
6. obstaranie zariadení, ktoré možno realizovať hlavne v bežnom rozpočtovom roku.

**SPÔSOB APLIKOVANIA**

Prihláška sa predkladá v písomnej forme na jedinečnom formulári, ktorý je uverejnený na webovej stránke sekretariátu. **Jedna ustanovizeň predkladá iba jeden formulár.** Pri prihláške na súbeh je predložená aj neviazaná ponuka na obstaranie vybavenia (výpočet nákupu zariadenia).

Oneskorené a neúplné prihlášky sa nebudú rozoberať.

**Ďalšie informácie týkajúce sa realizácie súbehu je možné získať telefonicky na číslach** **021/487-4035 a 021/487-4609.**

**E) FINANCOVANIE A SPOLUFINANCOVANIE ZÁKLADNÝCH A STREDNÝCH ŠKÔL V AP VOJVODINE ČO REALIZUJÚ DVOJJAZYČNÚ VÝUČBU V ROKU 2019**

Prostriedky poskytnuté Pokrajinským parlamentným uznesením o rozpočte Autonómnej pokrajiny Vojvodiny na rok 2019 na financovanie a spolufinancovanie základných a stredných škôl v AP Vojvodine čo realizujú dvojjazyčnú výučbu
v roku 2019ďalej len: Dvojjazyčné školy) sú vo výške **4.560.000,00** dinárov a to:

1. **pre základné vzdelávanie**

**a) programové náklady** v rámci realizácie dvojjazyčného vyučovania (financovanie zamestnancov, ktorí realizujú dvojjazyčné vzdelávanie, náklady na vzdelávacie materiály, odborný rozvoj zamestnancov - vzdelávanie pedagogických pracovníkov v tuzemsku a v zahraničí, náklady na získanie odbornej literatúry a didaktického materiálu, ako aj všetky ostatné výdavky na realizáciu dvojjazyčnej výučby **1 235 000,00 dinárov,**

**b) obstaranie vybavenia** v rámci realizácie dvojjazyčnej výučby **950 000,00 dinárov**,

1. **pre stredné vzdelávanie**

**a) programové náklady** v rámci realizácie dvojjazyčnej výučby (financovanie zamestnancov, ktorí realizujú dvojjazyčné vzdelávanie, náklady na vzdelávacie materiály, odborný rozvoj zamestnancov - vzdelávanie pedagogických pracovníkov v tuzemsku a v zahraničí, náklady na získanie odbornej literatúry a didaktického materiálu, ročné členské pre licenciu Kembridž centra a členské pre medzinárodnú maturitu - IB, ako aj všetky ostatné výdavky na realizáciu dvojjazyčnej výučby **1 805 000,00 dinárov,**

**b) obstaranie vybavenia** v rámci realizácie dvojjazyčnej výučby **570 000,00 dinárov**,

Pri obstarávaní služieb a zariadenia je užívateľ povinný konať v súlade s ustanoveniami Zákona o verejnom obstarávaní (Úradný vestník RS č. 124/12, 14/15 a 68/15).

Právo na prideľovanie finančných prostriedkov majú ustanovizne základného a stredoškolského vzdelávania, ktoré získali súhlas Ministerstva osvety, vedy a technologického rozvoja (ďalej len: Ministerstvo) na vykonávanie dvojjazyčnej výučby.

**KRITÉRIÁ PRIDELENIA FINANČNÝCH PROSTRIEDKOV**

Pri určovaní výšky finančných prostriedkov na programové náklady pri vykonávaní dvojjazyčného vyučovania platia tieto kritériá:

* počet učiteľov, ktorí sa zúčastňujú dvojjazyčnej výučby,
* počet žiakov , ktorí sa zúčastňujú dvojjazyčnej výučby,
* zdôvodnenie v zmysle ďalšieho vývoja dvojjazyčnej výučby.

 Pri určovaní výšky finančných prostriedkov na obstaranie vybavenia vo funkcii realizácie dvojjazyčnej výučby platia tieto kritériá:

* počet dvojjazyčných tried a
* počet vyučovacích predmetov, čo sa prednášajú dvojjazyčne.

**SPÔSOB APLIKOVANIA**

Žiadosti o pridelenie finančných prostriedkov sa predkladajú na jedinečnom súbehovom formulári sekretariátu. S prihláškou na súbeh sa predkladá nasledovná dokumentácia:

1. fotokópiu aktu potvrdzujúceho získaný súhlas ministerstva,
2. neviazaná ponuka na programové náklady, nákup zariadenia (výpočet nákladov).

Oneskorené a neúplné prihlášky sa nebudú rozoberať.

**Ďalšie informácie týkajúce sa realizácie súbehu je možné získať telefonicky 021/487 4609, 487 4819.**

**SPOLOČNÉ PODMIENKY PRE VŠETKY PROGRAMY A PROJEKTY**

O pridelení finančných prostriedkov príjemcom rozhoduje pokrajinský sekretár zodpovedný za vzdelávacie záležitosti na návrh komisie na realizáciu súbehu, ktorá posúdi prijaté žiadosti. Sekretariát si vyhradzuje právo požadovať od žiadateľa dodatočnú dokumentáciu a informácie podľa potreby alebo určiť splnenie dodatočných podmienok pre pridelenie finančných prostriedkov;

Ak je žiadosť podpísaná osobou podliehajúcou oprávneniu, je potrebné priložiť k podpisu riadne podpísané oprávnenie pre podpisovanie.

Výsledky súbehu sa uverejňujú na internetovej stránke sekretariátu.

**Lehota podávania prihlášok na súbej je 15. marec 2019.**

Prihlášky sa predkladajú osobne odovzdaním v spisovni pokrajinských správnych orgánov v Novom Sade (prízemie budovy pokrajinskej vlády) alebo odosielajú poštou na adresu: *Pokrajinský sekretariát vzdelávania, predpisov, správy a národnostných menšín - národnostných spoločenstiev, 21 000 Novi Sad, Bulvár Mihajla Pupina 16, s názvom súbehu/ programu a projektu.*

Formulár dotazníka s prílohami si môžete stiahnuť od **25. februára 2019** z oficiálnej webovej stránky sekretariátu: [**www.puma.vojvodina.gov.rs**](http://www.puma.vojvodina.gov.rs/) **.**

 POKRAJINSKÝ TAJOMNÍK

 Mihály Nyilas